Diari Oficial de la Generalitat Valenciana


Sumari del DOGV 3506, del 21-05-1999 (1999/4035)

ORDRE de 9 d'abril de 1999, de la Conselleria de Cultura, Educació i Ciència, per la qual es diposa el funcionament dels instituts d'Educació Secundària núm. 14 d'Alacant, Callosa d'en Sarrià i el núm. 10 d'Elx.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3506

Data del DOGV
:   21-05-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/4035


Data del document
:   09-04-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Alacant
    * Elx
    * Callosa d'en Sarrià
    * centre d'ensenyament
    * ensenyament públic
    * ensenyament secundari

ORDRE de 9 d'abril de 1999, de la Conselleria de Cultura, Educació i Ciència, per la qual es diposa el funcionament dels instituts d'Educació Secundària núm. 14 d'Alacant, Callosa d'en Sarrià i el núm. 10 d'Elx. [1999/4035]
  
El Decret 22/1999 de 9 de febrer, del Govern Valencià, publicat en el Diari Oficial de la Generalitat Valenciana de 19 de febrer, pel qual es creen els instituts d'Educació Secundària núm. 14 d'Alacant, Callosa d'en Sarrià i núm. 10 d'Elx, va autoritzar el conseller de Cultura, Educació i Ciència per a dictar les disposicions necessàries per al seu compliment i desenrotllament.
  
És procedent, per tant, ordenar l'inici de les activitats dels centres i adoptar les mesures necessàries perquè puguen desenrotllar la seua activitat acadèmica.
  
En virtut d'això, i fent ús de les competències que m'atorga l'article 35 de la Lei 5/1983, de Govern Valencià.
  
ORDENE
  
Primer
  
Els instituts d'Educació Secundària núm. 14 d'Alacant, codi 73860385, de Callosa d'en Sarrià, codi 21678290, i el núm. 10 d'Elx, codi 31108072, iniciaran les seues activitats el curs acadèmic 1998/99, en el qual admetran matrícula de primer, segon i tercer curs d'Educació Secundària Obligatòria.
  
Segon
  
L'Institut d'Educació Secundària de Callosa d'en Sarrià i l'Institut d'Educació Secundària núm. 10 d'Elx impartiran els següents programes d'educació bilingüe: el Programa d'Ensenyament en Valencià (PEV) i el Programa d'Incorporació Progressiva (PIP).
  
Tercer
  
En cursos successius els centres aniran incorporant, cada any acadèmic, un nou curs d'Ensenyament Secundari.
  
Quart
  
El director territorial de Cultura i Educació competent, procedirà al nomenament del director del centre, conformement al que s'establix en l'article 14, 3) del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels instituts d'Educació Secundària (DOGV de 8 de setembre).
  
Cinqué
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre. Així mateix, dotarà el centre de l'equipamient i material didàctic necessaris. A l'efecte del que s'ha dit abans, la Direcció Territorial de Cultura i Educació efectuarà l'oportuna i raonada proposta.
  
Sisé
  
La Direcció General d'Ordenació i Innovació Educativa i Política Llingüística podrà modificar els programes d'educació bilingüe que s'implanten en la present ordre.
  
Disposició adicional
  
El que s'establix en dita disposició s'inscriurà en el Registre de Centres Docents de la Generalitat Valenciana.
  
Disposicions finals
  
Primera
  
S'autoritza els distints òrgans directius de la conselleria perquè, en l'àmbit de les seues respectives competències, adopten les mesures necessàries per a l'aplicació i desenrotllament del que es disposa en la present ordre.
  
Segona
  
L'ordre entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'1 de juliol de 1998.
  
València, 9 d'abril de 1999
  
El conseller de Cultura, Educació i Ciència